Στο άρθρο 7 του Καταστατικού, του Εργατικού Κέντρου Ιωαννίνων, διαβά­ζουμε τα εξής:

ΚΕΦΑΛΑΙΟ ΤΡΙΤΟ

**ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ**

Άρθρο 7

**Δικαιώματα – Αντιπροσώπευση**

Α) Τα δικαιώματα του Σωματείου – μέλους ασκούνται δια μέσου των α­ντιπροσώπων του και των οργάνων διοίκησής τους, όπως παρακάτω ορίζεται.

Το τακτικό συνέδριο συγκροτείται από τους αντιπροσώπους των ερ­γα­τοϋπαλληλικών Σωματείων, Συνταξιούχων Ι.Κ.Α. και τοπικών πα­ραρ­τημάτων που ανήκουν στη δύναμη του Ε.Κ.Γ.

**Κάθε σωματείο εκπροσωπείται και διαθέτει αριθμό ψήφων ανά­λογο με τον αριθμό των οικονομικά εντάξει μελών που ψήφισαν στις αρ­χαιρεσίες όπου έγινε η εκλογή των αντιπροσώπων του Σω­ματείου για τα Συνέδρια του Ε.Κ.Γ.**

**Η παραπάνω αναλογία καθορίζεται σε ένα (1) αντιπρόσωπο ανά πε­νήντα ψηφίσαντα οικονομικά εντάξει μέλη. Σε περίπτωση κλά­σματος εφ’ όσον υπερβαίνει το ½ υπολογίζεται σαν πλήρη μονάδα.**

Β) Τα σωματεία – μέλη δικαιούνται της συνδρομής του Κέντρου και της συμπαράστασης στα προβλήματα που τους απασχολούν αφού εγ­γρά­φως αναφέρονται σε αυτά ή εξουσιοδοτούν το Διοικητικό Συμ­βούλιο με απόφαση της Διοίκησής τους ή απόφαση της Γ. Συνέλευ­σης των μελών τους για συγκεκριμένα θέματα.

Γ) Τα φυσικά μέλη των σωματείων δικαιούνται να εκφράζονται με την εφημερίδα του Κέντρου κατά τρόπο όμως επωφελή για τα συμφέρο­ντα του κλάδου τους και γενικά των εργατοϋπαλλήλων. Τα ειδικά θέματα που απασχολούν τα φυσικά μέλη πρέπει να αντιμετωπίζονται από τη Διοίκηση του Σωματείου.

Επομένως, π.χ. το Σωματείο ΣΥΟΕΒ Ηπείρου, σύμφωνα με το παρα­πάνω άρθρο του Εργατικού Κέντρο Ιωαννίνων, στο οποίο ανήκει:

1. Αν έχει οικονομικά τακτοποιημένα μέλη του π.χ.: 40 ή 55 μέλη, εκλέγει έναν (1) αντιπρόσωπο.
2. Αν έχει οικονομικά τακτοποιημένα μέλη του π.χ.: 75 μέλη ή 80, ε­κλέγει δύο (2) αντιπροσώπους.